In hierdie man se hande rus die lewens van twee beeldskone vroue en hy werp alles in die stryd om hulle in sy mag te hou. Vir hom en sy bloeddorstige trawante is dit egter geen maklike taak nie, want aan Blits se kant veg die dapper Baster, Deet Willemse, met sy groepie manne, en dan is daar die onverskrokke Makatese, ou Likkewaan en Krokodil. Die twee ondeunde Boesmantjies, riempie en Ogies, kan natuurlik die wêreld vir enige man moeilik maak.